《发德山》
清代·黄文琛

割麦天气江流潢，沙滩渐没五尺强。鼓师弄手百夫唱，竹索倒拽船低昂。

回头看山在林杪，孤峰一角浮图小。画旗飘扬风转脚，羡煞估帆去如鸟。

朝天路远六千余，堂堂岁月间扫除。遥与山灵结后约，再来颜鬓知何知。

作者简介：黄文琛，字海华，晚号瓮叟，汉阳人。道光乙酉举人，历官湖南候补知府。有《思贻堂》、《玩云室诸集》。